陳展鵬新劇同真僱傭兵隻揪 嚇到驚咗:手臂好似大髀咁粗!
2024年04月02日 14:00
東網電視
更多新聞短片
視帝陳展鵬、視后林夏薇、馮盈盈、劉佩玥、高鈞賢、麥玲玲、梁小冰和陳家輝等昨晚(1日)齊集將軍澳電視城,出席新劇《逆天奇案 2》之「奇案再起」首播活動。首次為劇拍續集的林夏薇表示感覺新鮮,今輯於感情刻劃上更細微,歡眾更容易有共鳴:「由第一輯嘅感情線繼續延續落去,呢個情感位值得大家追落去。」她笑指拍攝期間,監製在看過回播後表示下次不如直接拍浪漫感情劇。展鵬則對能跟同一劇組人員再次合作拍續集十分高興:「拍完後聽到監製話好多幕後同事都覺得比第一輯更加好睇!」
談到拍攝難忘事?他表示今集同樣有很多動作場面,劇組更找來真正的僱傭兵參與拍攝與他對打:「係真正嘅士兵嚟,拍拍吓有啲都要返烏克蘭。(埋身真打?)都有格兩嘢,不過Ok嘅冇乜受傷。」他直言感覺新鮮,不過首次接觸對方時也被他們的外形嚇倒:「手臂好似大髀咁粗,畀佢箍住唔知會點呢?哈哈!」不過他並不擔心,因對方都接受過專業拍攝訓練,亦曾於荷里活參演過。他笑言今次最擔心是要追回第一輯的身形,未知是否婚後「幸福肥」了7、8磅,故開拍前要不停做運動及人口吃得清淡。
至於薇薇就表示當中於沙灘的一場喊戲最難忘,不過暫時要賣關子。另談到她近年創立了寶石生意,她表示正努力籌備中:「5月前會做好網站,6月會喺香港、內地、新加坡同印尼開實體店。」她希望大家能以更低成本買到自己喜歡的首飾,又表示幕前工作會繼續,同樣有經營食店的她,被問到近日港人興起北上消費對生意會否有影響?她指有危自有機,一直也會因應市場環境去調節,感恩一直得街坊支持,坦言今年會以守業為主。